ZAPISNIK
16. sjednice Vijeća Mjesnog odbora „Kralj Zvonimir“
održane u petak, 30. rujna 2022. u prostorijama Mjesnog odbora, Ulica kralja Zvonimira 48 s početkom u 17 sati

Prisutni članovi Vijeća Mjesnog odbora „Kralj Zvonimir“: Sven Gale, Marija Krnić, Marija Mihaljević Nadramija, Tomislav Jurkić i Vesna Henigman
Predsjednica Marija Krnić konstatira da je na sjednici prisutno 5 članova Vijeća, čime su stečeni uvjeti za raspravu i pravovaljano odlučivanje. 
Zapisnik 15. sjednice daje se na raspravu te se prihvaća s 4 glasa. Tomislav Jurkić nije glasao jer nije bio prisutan na 15. Sjednici MO. 
Prije donošenja Dnevnog reda predsjednica predlaže da se zamijeni redoslijed 4. i 5 točke što članovi jednoglasno prihvaćaju te donose sljedeći:
DNEVNI RED
1. Izmjena i dopuna Programa građenja komunalne infrastrukture na području grada    Zagreba u 2022., mišljenje-traži se
2. Izmjene Programa održavanja javnih prometnih površina, građevina i uređaja javne rasvjete te izvanrednog održavanja nerazvrstanih cesta na području grada Zagreba u 2022., mišljenje-traži se
3. Odluka o javnoj usluzi sakupljanja komunalnog otpada  u Gradu Zagrebu, primjena na         području Mjesnog odbora
     4. Stepenice na križanju Branimirove i Crvenog križa
     5. Prioriteti za PKA
     6. Razno

Ad 1.Izmjena i dopuna Programa građenja komunalne infrastrukture na području grada    Zagreba u 2022., mišljenje-traži se 
Nakon rasprave o Izmjenama i dopunama Programa građenja komunalne infrastrukture na području grada Zagreba u 2022. članovi Vijeća jednoglasno izjavljuju da nemaju mišljenje o predloženim izmjenama i dopunama Programa iz  prve točke Dnevnog reda.
Vijeće Mjesnog odbora jednoglasno donosi sljedeći


Z A K L J U Č A K

o izmjenama i dopunama Programa građenja komunalne infrastrukture na području Grada Zagreba u 2022. godini


1. Vijeće Mjesnog odbora „Kralj Zvonimir“ se suzdržalo od davanja mišljenja o izmjenama i dopunama Programa građenja komunalne infrastrukture na području Grada Zagreba u 2022. godini

2. Ovaj se zaključak dostavlja Vijeću Gradske četvrti Donji grad.


Ad 2.   Izmjene Programa održavanja javnih prometnih površina ,građevina i uređaja javne rasvjete te izvanrednog održavanja nerazvrstanih cesta na području grada Zagreba u 2022., mišljenje-traži se

Nakon rasprave o Programu održavanja javnih prometnih površina, građevina i uređaja javne rasvjete te izvanrednog održavanja nerazvrstanih cesta na području grada Zagreba u 2022., članovi Vijeća jednoglasno izjavljuju da nemaju mišljenje o predloženim izmjenama i dopunama Programa iz  druge točke Dnevnog reda obzirom da naš Mjesni odbor nije uključen u taj program.
Nakon rasprave, Vijeće Mjesnog odbora jednoglasno donosi sljedeći

Z A K L J U Č A K

o izmjenama  Programa održavanja javnih prometnih površina , građevina i uređaja javne rasvjete te izvanrednog održavanja nerazvrstanih cesta na području Grada Zagreba u 2022. 

1. Vijeće Mjesnog odbora „Kralj Zvonimir“ se suzdržalo od davanja mišljenja o izmjenama  Programa održavanja javnih prometnih površina , građevina i uređaja javne rasvjete te izvanrednog održavanja nerazvrstanih cesta na području Grada Zagreba u 2022. godini

2. Ovaj se zaključak dostavlja Vijeću Gradske četvrti Donji grad.  
Ad 3.  Odluka o javnoj usluzi sakupljanja komunalnog otpada  u Gradu Zagrebu, primjena na području Mjesnog odbora  
Marija Krnić podsjeća da su prema ranijem dogovoru naši zahtjevi bili usmjereni prema proširenju zone postavljanja podzemnih spremnika na tri mjesna odbora  koja nisu obuhvaćena planom. Nažalost to nije prošlo. Zahtjev je izražavao i zabrinutost stanarki oko toga da će im spremnici pokvariti vizuru ulice, oduzeti postojeće parkinge te da nemaju dovoljni prostora za iste. Kao odgovor na zahtjev, 21. rujna organiziran je ponovljeni, idejni očevid. Krnić je Čistoćinom timu  za očevid, koji uključuje i predstavnike relevantnih gradskih ureda, prikazala nekoliko neuralgičnih točaka koje su ukazale na probleme s dosadašnjim izdavanjem rješenja za postavljanjem bokseva na javnim površinama. 
Odlučeno je da će se smanjiti obujam spremnika te da će se u njih odlagati samo miješani komunalni otpad. Sve ostale vrste otpada stanari će nositi na zelene otoke. Na taj način spremnici zauzeti manje površine, oduzeti će se manje parkirnih mjesta, a boksevi će biti jeftiniji. Moguće lokacije za postavljanje spremnika odrediti će Čistoća i predložiti ih stanarima.
U tijeku je pozivanje predstavnika stanara na nove očevide jer stara rješenja više ne vrijede.
Tomislav Jurkić pita hoće li će spremnike plaćati stanari novcem iz pričuve i koji je pravni temelj za donošenje takve odluke. Što ako stanari ne žele kupiti spremnik?
Marija Krnić odgovara da će u tom slučaju stanari imati nezaštićene kante i na žalost plaćati kazne ukoliko otpad nije razvrstan.
Tomislav Jurkić također ukazuje na nelogičnost da se iz odluke o postavljanju podzemnih spremnika izuzmu mjesni odbori  na čijem području se nalaze gradska tržnica, dom zdravlja, vrtić, škola, poliklinika.
Vesna Henigman najveći problem vidi u odluci da stanari iz pričuve financiraju spremnike s čim se većina njih ne slaže.
Ad 4. Stepenice na križanju Branimirove i Crvenog križa 
Marija Krnić pročitala je upit upućen Mjesnom odboru. Radi se o ulici Crvenog križa od broja 31 do broja 35. Na križanju s Branimirovom ulicom nalaze se derutne, nikada završene stepenice koje predstavljaju ugrozu za prolaznike. Netko je na svoju ruku postavio pločice koje su se sada odlijepile. Predstavnica stanara traži od Mjesnog odbora da se te stepenice dovedu u ispravno stanje obzirom da se radi o gradskoj čestici. 
Predsjednica predlaže da se sanacija stepenica stavi u Plan komunalnih aktivnosti što članovi jednoglasno prihvaćaju.


Ad 5. Prioriteti  za PKA 
Marija Krnić pročitala je koji su prioriteti komunalnih aktivnosti prihvaćeni od Gradske četvrti Donji grad a to su:

1. Izrada projekta i uređenja nogostupa na južnoj strani ulice Ljudevita Posavskog (nasuprot OŠ SSK).
2. Sadnja 2 drveta u  Širolinoj ulici.
3. Postavljanje 4 klupe u Ulici Ljudevita Posavskog, jedna za dojenje.
4. Postavljanje 2 klupe u Vrbanićevoj ulici (kod Doma zdravlja).
5. Izrada projekta o ozelenjivanju kružnog toka na križanju Ulice Ljudevita Posavskog – i Banjavčićeve ulice.
6. Postavljanje 6 klupa duž zelenih površina između prometnih traka Branimirove ulice.
7. Sanacija stepenica na Križanju Branimirove ulice i Ulice Crvenog križa.
Predsjednica stavlja na glasanje predloženi Plan prioriteta komunalnih aktivnosti koji se prihvaća s četiri glasa ZA. Tomislav Jurkić glasao je protiv.

Ad 6. Razno 
Nije bilo rasprave.

[bookmark: _heading=h.gjdgxs]Sjednica je završila u 18:15 sati.
Zapisnik vodila Vesna Henigman 
KLASA:   024-08/22-003/1959
URBROJ: 251-13-11-1-22-2
Zagreb, 30. rujna 2022.

